Қазақстан Республикасы ішкі істер органдарының ардагері медалі

«Қазақстан Республикасы ішкі істер органдарының ардагері» медалі — Ішкі істер органдарындағы қызмет беделін арттыру мақсатында Қазақстан Республикасы Президентінің 2003 жылғы 31 шілдедегі № 1157 Жарлығының негізінде белгіленген Қазақстан Республикасы ішкі істер органдарының марапаты. Қазақстан Республикасы Президентінің 2011 жылғы 30 қыркүйектегі № 155 Жарлығымен жаңа мекемелік медалдар белгіленді, кейбіреулерінің, оның ішінде «Қазақстан Республикасы Ішкі істер органдарының ардагері» медалінің сипаттамасына өзгерістер енгізілді.

Медаль Өскемендегі Қазақстан теңге сарайында дайындалады.

 Медал туралы ереже 
Медальмен қызметі жағынан оң сипатталатын және күнтізбелік есепте 25 жыл не одан да көп жалпы еңбек өтілі бар ішкі істер органдарының қызметкерлері марапатталады.

 Сипаттамасы 
 2003-2011 жылдары 
Медаль жезден жасалып, бедерлі дөңес жеті бұрышты жұлдыз тәрізді пішінге ие. Жұлдыздың ортасында Қазақстан Республикасының Мемлекеттік Туының элементтері бейнеленген дөңгелек дөңес қалқан бар: сәулелері таралатын күн мен оның астында қалықтаған қыран . Қалқан лавр бұтақтарының шоқтарымен айналдыра қоршалған. Жұлдыздың төменгі жағында, бұтақтардың үстінде қызыл эмальданған таспа «ІІМ» аббревиатурасы орналасқан. Қалқанның аясы мөлдір көк эмальмен жабылған. Әріптер, Мемлекеттік Тудың элементтері, лавр жапырақтары және қалқанның діңмаңдайшасы алтын жалатылған.

Медалдің арт жағында ортасында «Қазақстан Республикасы ішкі істер органдарының ардагерлері» деген жазу бар. Төменгі жағында «25 жыл» деген жазу жазылған.

Медальдағы барлық бейнелер мен жазулар дөңес келеді. Медалдағы жұлдыздың қарама-қарсы ұштары арасындағы өлшемдері — 37 мм.

Медаль құлақша мен шығыршық арқылы жібек қатқыл таспасымен тысталған ені 30 мм және биіктігі 50 мм алтыбұрышты тағанға жалғанады. Таспаның ортасында ені 17 мм көк жолақ, таспаның оң жақ жиегін бойлай ені 1 мм үш қара жолақпен алмасып тұратын төрт сары жолақ бар. Таспаның сол жақ шетінде ені 3 мм және 1 мм екі сары жолақ бар, олардың арасында ені 2 мм көк жолақ орналасқан. Таспаның ені 30 мм.

Медал киімге түйреуіш арқылы тағылады.

 2011 жылдан бастап 
Медаль жезден жасалып, бедерлі жеті бұрышты жұлдыз тәрізді пішінге ие. Медальдың бедері жылтыр келеді. Жұлдыздың ортасында ІІМ нышаны бейнеленген дөңгелек қалқан бар. Жұлдыздың төменгі жағында, бұтақтардың үстінде «ІІМ» аббревиатурасы бар қызыл эмаль таспа бар. Қалқанның аясы мөлдір көк эмальмен жабылған. Әріптер, лавр жапырақтары және қалқанның шеті алтын жалатылған.

Медалдің арт жағында ортасында «ІШКІ ІСТЕР ОРГАНДАРЫНЫҢ АРДАГЕРІ», төменгі бөлігінде «25 ЖЫЛ» деген жазу жазылған.

Медалдағы барлық бейнелер мен жазулар дөңес келеді. Медалдағы жұлдыздың қарама-қарсы ұштары арасындағы өлшемдері — 37 мм.

Медаль құлақша мен шығыршық арқылы жібек қатқыл таспасымен тысталған ені 32 мм және биіктігі 50 мм алтыбұрышты тағанға жалғанады. Таспаның ортасында ені 19 мм көк жолақ, таспаның оң жақ жиегін бойлай ені 1 мм үш қара жолақпен алмасып тұратын төрт сары жолақ бар. Таспаның сол жақ шетінде ені 3 мм және 1 мм екі сары жолақ бар, олардың арасында ені 2 мм көк жолақ орналасқан. Таспаның ені 30 мм.

Медаль киімге қалқалы құлпы бар түйреуіш арқылы тағылады.

 Тағы қараңыз 
 «Қазақстан Республикасы төтенше жағдайлар органдарының ардагері» медалі
 «Қазақстан Республикасы Қарулы Күштерінің ардагері» медалі
 «Қазақстан Республикасы Ұлттық қауіпсіздік комитетінің ардагері» медалі
 «Ішкі істер органдарындағы мінсіз қызметі үшін» медалі

 Дереккөздер 

 Republic of Kazakhstan: Medal Veteran of the Interior Ministry
 Қазақстан Республикасы Президентінің 2003 жылғы 31 шілдедегі № 1157 Жарлығы. Күші жойылды — Қазақстан Республикасы Президентінің 2011 жылғы 30 қыркүйектегі № 155 Жарлығы.

Санат:Қазақстан медалдары